Պատերազմի տարիներից սկսած ու մինչ օրս շարունակվող հավասարակշիռ կեցվածքը, որը դրսևորեց Իրանը Ղարաբաղյան խնդրի շուրջ, թույլ տվեց երկու երկրների ղեկավարներին զարգացնել բարեկամական հարաբերությունները: Ռ. Քոչարյանի ղեկավարման տարիներին հայ-իրանական հարաբերությունները թռիչքաձև զարգացում ունեցան ինչպես տնտեսական, այնպես էլ մշակութային և այլ ոլորտներում: 1998-ից մինչև 2005 թվականը երկու երկրների միջև առևտրաշրջանառությունը գրեթե կրկնապատկվեց: Համագործակցության արդյունքում, 2007 թվականի մարտի 19-ին ՀՀ և ԻԻՀ նախագահները պաշտոնապես բացեցին Իրան-Հայաստան գազատարը, ինչը հսկայական նշանակություն ուներ մեր երկրի էներգետիկ անվտանգության համար: